শাহানূর মামুন

শাহানূর মামুন (জন্ম ১৯৮৬) একজন বাংলাদেশী চিত্রশিল্পী যিনি তার জলরঙের চিত্রকর্ম এবং প্রাকৃতিক চিত্রকর্মের জন্য পরিচিত। তার আঁকা চিত্রগুলো মূলত বাংলাদেশের নদীমাতৃক নিসর্গচিত্র, গ্রামীণ জীবন এবং পুরান ঢাকার ঐতিহ্যবাহী স্থাপত্যের উপর আলোকপাত করে। তিনি কালি, কাঠকয়লা, অ্যাক্রিলিক এবং তেল সহ বিভিন্ন মাধ্যমে কাজ করলেও সমসাময়িক বাংলাদেশী জলরঙে তার অবদানের জন্য তিনি পরিচিতি পেয়েছেন।

 প্রাথমিক জীবন এবং শিক্ষা 
শাহানূর মামুন ১৯৮৬ সালে বাংলাদেশের ময়মনসিংহ জেলার ফুলবাড়িয়ার কুশমাইল গ্রামে তার নানাবাড়িতে জন্মগ্রহণ করেন। তার বেড়ে উঠা ময়মনসিংহের দাপুনিয়া গ্রামে। তার শৈশব কেটেছে সুতিয়া নদী এবং ব্রহ্মপুত্র নদের ধারে। এর ফলে তিনি জল এবং গ্রামীণ প্রকৃতির প্রতি ছোটকাল থেকেই আকৃষ্ট হন। তখন থেকে তিনি শিল্পাচার্য জয়নুল আবেদিনের শিল্পকর্ম দ্বারা অনুপ্রাণিত হতে শুরু করেন।

মামুন তার প্রাথমিক শিক্ষা হাজী জালালউদ্দিন প্রি-ক্যাডেট এন্ড হাই স্কুল এবং উচ্চ মাধ্যমিক শিক্ষা ময়মনসিংহের নাসিরাবাদ কলেজে সম্পন্ন করেন। তার আনুষ্ঠানিক প্রাথমিক শিল্পচর্চা জয়নুল আবেদিন আর্ট স্কুলে শুরু হয়, যা জয়নুল আবেদিন সংগ্রহশালার অংশ। সেখানে তিনি জয়নুল আবেদিন তরফদার সহ আরো কয়েকজন গণমান্য শিল্পীর অধীনে শিল্পচর্চা শুরু করেন। পরে তিনি ঢাকা বিশ্ববিদ্যালয়ের চারুকলা অনুষদে ভর্তি হন এবং ডিপার্টমেন্ট অফ সিরামিকস থেকে যথাক্রমে ব্যাচেলর অফ ফাইন আর্ট ও মাস্টার্স অফ ফাইন আর্ট ডিগ্রি অর্জন করেন। সিরামিকের উপর প্রাতিষ্ঠানিক শিক্ষা সমাপ্ত করার পর, তিনি মাধ্যম হিসেবে জলরঙ বেছে নিয়ে একজন চিত্রশিল্পী হিসেবে কর্মজীবন শুরু করেন।

 শৈল্পিক শৈলী এবং বিষয়বস্তু 
শাহানূর মামুনের শিল্পশৈলী "plein air" ধরণের। ইম্প্রেশনিস্ট ধারায় তিনি চিত্রাঙ্কণ করেন যেখানে তিনি আলো-ছায়া, প্রকৃতির বিভিন্ন বিষয়বস্তু, সাধারণ মানুষের জীবনযাত্রা, মানুষের প্রাত্যহিক জীবনের প্রবাহিত গল্প, সরাসরি প্রকৃতি থেকে অনুপ্রেরণা নিয়ে থাকেন। তার বিষয়বস্তু হিসেবে প্রায়শই প্রাধান্য পায়:

 নদীতীরবর্তী ভূপ্রাকৃতিক দৃশ্য: বাংলাদেশের নদী, ঐতিহ্যবাহী বিভিন্ন নৌকা এবং পরিবর্তনশীল আকাশের বিস্তৃত চিত্রায়ন।
 পুরান ঢাকা: তিনি পুরান ঢাকার পরিবেশ, যেমন: সরু গলিপথ, রিকশা, ঘোড়ার গাড়ি এবং ঐতিহাসিক স্থাপনাসমূহ, ইত্যাদির চিত্রাঙ্কনের জন্য বিখ্যাত।
 বায়ুমণ্ডলীয় অবস্থা: তার অনেক ছবিতে বৃষ্টিপাত, চাঁদনী রাত এবং ঝড়ের পরের নীরবতার দৃশ্যমান প্রভাব দৃশ্যমান।

তার অঙ্কনশৈলীতে কারিগরি বাস্তববাদের (টেকনিক্যাল রিয়েলিজম) সাথে কাব্যিক সংবেদনশীলতার মিশ্রণ রয়েছে, যেখানে তিনি তার চারপাশের পরিবেশকে প্রকাশ করার জন্য আলো, ছায়া এবং রঙের টোনাল হারমনি ব্যবহার করেন। জলরঙের পাশাপাশি, তিনি ড্রাই প্যাস্টেল, কাঠকয়লা, অ্যাক্রিলিক ও তেলরং প্রভৃতি ব্যবহার করে থাকেন।

 উল্লেখযোগ্য কিছু কাজ 

 কর্মজীবন এবং প্রদর্শনী 

 আর্ট কর্মশালা ও আর্ট ক্যাম্প 
শাহানূর মামুন ইতোপূর্বে বাংলাদেশ শিল্পকলা একাডেমির জাতীয় শিল্প গ্যালারী সহ অনেক স্থানে আর্ট কর্মশালা চালনা করেছেন। এছাড়াও, তিনি দেশের বিভিন্ন পাবলিক বিশ্ববিদ্যালয়ে জলরঙের প্রশিক্ষক হিসেবে বেশ কয়েকটি কর্মশালায় নেতৃত্ব দিয়েছেন। তিনি ভারত সহ বিভিন্ন দেশে আর্ট ক্যাম্পে ও কর্প্রমশালায় শিক্ষক হিসেবেও অংশগ্রহণ করেছেন । এছাড়াও, তিনি প্রতি বছর ঢাকায় দুটি থেকে তিনটি আর্ট কর্মশালা ও আর্ট ক্যাম্পের আয়োজন করে থাকেন।

 প্রদর্শনী 
মামুন একক এবং গ্রুপ প্রদর্শনীর মাধ্যমে বাংলাদেশের শিল্প জগতে নিজেকে প্রতিষ্ঠিত করেছেন। ঢাকার গ্যালারি কায়ার সাথে একজন পেশাদার চিত্রশিল্পী হিসেবে তিনি দীর্ঘদিন ধরে যুক্ত আছেন। এখানে তিনি ২০১৫ সাল থেকে একাধিক একক প্রদর্শনীর আয়োজন করেছেন। "এক্সট্যাসি অ্যান্ড মেলানকোলি " শিরোনামে তার এমন একটি একক প্রদর্শনীতে, বিভিন্ন মাধ্যম ব্যবহার করে তৈরি তার ৭৯টি চিত্রকর্ম প্রদর্শিত হয়েছিল।

২০১৩ ও ২০১৪ সাল থেকে তাঁর আঁকা ছবি অ্যালায়েন্স ফ্রাঁসেজ ডি ঢাকা তে প্রদর্শিত হচ্ছে। এছাড়াও মেক্সিকো, ভারত, নেপাল, ইতালি এবং চীন সহ বিভিন্ন আন্তর্জাতিক প্রদর্শনীতে প্রদর্শিত হয়েছে । তিনি প্রদর্শনী ছাড়াও বিভিন্ন কর্মশালায় প্রশিক্ষক হিসেবেও অংশগ্রহণ করেছেন। 

 পুরষ্কার এবং স্বীকৃতি 
শাহানূর মামুন বিভিন্ন একাডেমিক এওয়ার্ডের পাশাপাশি জাতীয় ও আন্তর্জাতিক পর্যায়ে বিভিন্ন প্রদর্শনীতে একাধিক পুরষ্কার এবং স্বীকৃতি অর্জন করেছেন, যার মধ্যে চীনে অনুষ্ঠিত চীন-দক্ষিণ এশিয়া এবং দক্ষিণ-পূর্ব এশিয়া আন্তর্জাতিক শিল্প প্রদর্শনী তে "জিওমেট্রিক রিলেশন ইন সিটি লাইফ " শিল্পকর্মের জন্য মর্যাদাপূর্ণ পুরষ্কার  সহ আরো একাধিক পুরস্কার ও সম্মাননা রয়েছে।

 ঢাকা ওয়াটারকালার একাডেমি 
শাহানূর মামুন তার স্ত্রী জান্নাতুন শাহানূর রিন্তির সাথে যৌথভাবে ২০১৯ সালে ঢাকা ওয়াটারকালার একাডেমি  প্রতিষ্ঠা করেন। এই একাডেমিটি দেশের রাজধানী ঢাকায় অবস্থিত এবং বর্তমানে এখানে বেশ কিছু শিল্পীদের প্রশিক্ষণ দেয়া হচ্ছে। একাডেমিটি প্রায়শই দেশের অভ্যন্তরে বিভিন্ন ধরণের আর্টক্যাম্প আয়োজন করে থাকে। 

 আরো দেখুন 

 শাহানূর মামুনের শিল্পকর্ম

 তথ্যসূত্র 

 আরও পড়ুন 

 জলরঙের চিত্রকর্ম
 শিল্পাচার্য জয়নুল আবেদীন

 বহিঃসংযোগ 

 মাছরাঙা টেলিভিশনে শাহানুর মামুনের সাক্ষাৎকার